pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สรรพากรขยายเครือข่ายแลกเปลี่ยนข้อมูลภาษีระหว่างประเทศ เพื่อต่อต้านการหลีกเลี่ยงภาษีข้ามชาติ
วันพฤหัสบดีที่ 18 มิถุนายน 2563
สรรพากรขยายเครือข่ายแลกเปลี่ยนข้อมูลภาษีระหว่างประเทศ เพื่อต่อต้านการหลีกเลี่ยงภาษีข้ามชาติ
ประเทศไทยได้ลงนามเข้าร่วมเป็นภาคีความตกลงแบบพหุภาคี Multilateral Convention on Mutual Administrative Assistance in Tax Matters หรือ MAC กับกว่า 130 ประเทศ เพื่อส่งเสริมความโปร่งใสทางภาษี
ประเทศไทยได้ลงนามเข้าร่วมเป็นภาคีความตกลงแบบพหุภาคี Multilateral Convention on Mutual Administrative Assistance in Tax Matters หรือ MAC กับกว่า 130 ประเทศ เพื่อส่งเสริมความโปร่งใสทางภาษี สร้างความเป็นธรรมในการบริหารจัดเก็บภาษี และต่อต้านการหลีกเลี่ยงภาษีข้ามชาติ ซึ่งเป็นไปตามกรอบความร่วมมือระหว่างประเทศที่ประเทศไทยเป็นสมาชิก โดยเมื่อวันที่ 3 มิถุนายน 2563 นายศรัณย์ เจริญสุวรรณ เอกอัครราชทูต ณ กรุงปารีส สาธารณรัฐฝรั่งเศส ในฐานะผู้รับมอบอํานาจเต็มเป็นผู้แทนประเทศไทยเข้าร่วมพิธีลงนาม
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “MAC นับเป็นเครื่องมือสําคัญที่จะช่วยให้หน่วยจัดเก็บภาษีทั่วโลกบูรณาการความร่วมมือกันตามกรอบความร่วมมือขององค์การเพื่อความร่วมมือทางเศรษฐกิจและการพัฒนา (Organisation for Economic Co-operation and Development : OECD) และกลุ่ม G20 เรื่อง Inclusive Framework on Base Erosion and Profit Shifting (Inclusive Framework on BEPS) ที่มีวัตถุประสงค์เพื่อป้องกันการโยกย้ายฐานภาษีของกลุ่มบริษัทข้ามชาติ และกรอบความร่วมมือ Global Forum on Transparency and Exchange of Information for Tax Purposes (Global Forum) ที่กําหนดมาตรฐานในการแลกเปลี่ยนข้อมูลทางภาษีระหว่างประเทศทุกรูปแบบ เพื่อให้หน่วยจัดเก็บภาษีได้ใช้ประโยชน์สูงสุด จากข้อมูลที่ผ่านช่องทางการแลกเปลี่ยนภายใต้ความตกลง MAC ทั้งนี้ การเข้าร่วม MAC ของประเทศไทยเป็นการขยายเครือข่ายคู่สัญญาในการแลกเปลี่ยนข้อมูลทางภาษี จากเดิม ๖๐ คู่สัญญาภายใต้ความตกลงแบบทวิภาคี เพื่อการเว้นการเก็บภาษีซ้อน (Double Tax Agreement : DTA) เป็นกว่า 130 ประเทศภายใต้ความตกลง MAC และแสดงถึงความมุ่งมั่นของประเทศไทยในการร่วมมือกับนานาประเทศ”
อธิบดีกรมสรรพากร กล่าวเพิ่มเติมว่า กรมสรรพากรอยู่ระหว่างนําร่างความตกลง MAC ที่ได้ลงนามแล้วเข้าสู่การพิจารณาของรัฐสภาและดําเนินการให้มีผลใช้บังคับต่อไป โดยการแลกเปลี่ยนข้อมูลภายใต้ความตกลง MAC จะส่งผลให้กรมสรรพากรมีข้อมูลในการวิเคราะห์พฤติกรรมและความเสี่ยงทางภาษีของผู้ประกอบการข้ามชาติ สนับสนุนการใช้บังคับกฎหมายของกรมสรรพากรในการส่งเสริมความเป็นธรรมในการจัดเก็บภาษี เช่น กฎหมาย e-Service ซึ่งจะนําไปสู่การเพิ่มความสามารถในการแข่งขันของผู้ประกอบการ ในประเทศ และขยายฐานภาษีที่ก่อให้เกิดประโยชน์สูงสุดต่อประเทศ
กรมสรรพากร เต็มที่ เต็มใจ ให้ประชาชน
สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-ปลัดมหาดไทย สั่งการผู้ว่าราชการจังหวัดปฏิบัติตามประกาศ ข้อกำหนดฯ แห่ง พ.ร.ก การบริหารราชการในสถานการณ์ฉุกเฉินเป็นหลักโดยเคร่งครัด [กระทรวงมหาดไทย]
วันพุธที่ 15 เมษายน 2563
ปลัดมหาดไทย สั่งการผู้ว่าราชการจังหวัดปฏิบัติตามประกาศ ข้อกําหนดฯ แห่ง พ.ร.ก การบริหารราชการในสถานการณ์ฉุกเฉินเป็นหลักโดยเคร่งครัด [กระทรวงมหาดไทย]
ปลัดมหาดไทย สั่งการผู้ว่าราชการจังหวัดปฏิบัติตามประกาศ ข้อกําหนดฯ แห่ง พ.ร.ก การบริหารราชการในสถานการณ์ฉุกเฉินเป็นหลักโดยเคร่งครัด
วันนี้ (15 เม.ย. 63)นายฉัตรชัย พรหมเลิศ ปลัดกระทรวงมหาดไทยในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและในฐานะหัวหน้าศูนย์ปฏิบัติการด้านมาตรการป้องกันและช่วยเหลือประชาชน เปิดเผยว่าตามที่ได้เกิดสถานการณ์การระบาดของโรคติดเชื้อไวรัสโคโรนา 2019 (โควิด-19) ซึ่งพลเอก ประยุทธ์ จันทร์โอชา นายกรัฐมนตรี ได้ออกข้อกําหนดตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 และกระทรวงมหาดไทยได้แจ้งแนวทางการปฏิบัติให้จังหวัดดําเนินการตามประกาศสถานการณ์ฉุกเฉินในเขตท้องที่ทั่วราชอาณาจักร ลงวันที่ 25 มีนาคม 2563 และข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 ฉบับที่ 1-3 รวมทั้งมติของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) จึงได้สั่งการไปยังผู้ว่าราชการจังหวัดทุกจังหวัดให้ข้อมูลและชี้แจงในการประชุมคณะกรรมการโรคติดต่อจังหวัดพิจารณาดําเนินการให้เป็นไปตามประกาศฯ และข้อกําหนดฯ รวมทั้งมติของ ศบค.ดังนี้
ประเมินสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด-19 ของแต่ละจังหวัด
ดําเนินมาตรการตามแนวทางปฏิบัติ คําสั่ง และประกาศที่เกี่ยวข้องอย่างเข้มข้นต่อเนื่องในมาตรฐานเดียวกันทั่วประเทศตามแนวทางของ ศบค. เบื้องต้นถึงวันที่ 30 เมษายน 2563
กําหนดปิดร้านสะดวกซื้อเวลาเดียวกันทั่วประเทศระหว่างเวลา 22.00 น. ถึง 04.00 น.ไปจนถึงวันที่ 30 เมษายน 2563 เพื่อให้สอดคล้องกับประกาศและข้อกําหนดฯ แห่งพ.ร.ก.การบริหารราชการในสถานการณ์ฉุกเฉิน พ.
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม เข้าเยี่ยมชมโรงงานผลิตเครื่องดื่ม บริษัทโรแยลพลัส จำกัด จ.สมุทรสงคราม
วันอาทิตย์ที่ 25 กุมภาพันธ์ 2561
หัวหน้าผู้ตรวจราชการกระทรวงอุตสาหกรรม เข้าเยี่ยมชมโรงงานผลิตเครื่องดื่ม บริษัทโรแยลพลัส จํากัด จ.สมุทรสงคราม
หัวหน้าผู้ตรวจราชการกระทรวงอุตสาหกรรม เข้าเยี่ยมชมโรงงานผลิตเครื่องดื่ม บริษัทโรแยลพลัส จํากัด จ.สมุทรสงคราม
วันนี้ (24 กุมภาพันธ์ 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม เข้าเยี่ยมชมโรงงานผลิตเครื่องดื่ม บริษัทโรแยลพลัส จํากัด ตําบลแพรกหนามแดง อําเภออัมพวา จังหวัดสมุทรสงคราม ซึ่งดําเนินธุรกิจรับจ้างผลิต ส่งออก และขายในประเทศ โดยได้รับการต้อนรับจาก คุณพลแสง แซ่เบ๊ managing Director ในการนําเยี่ยมชมและให้คําแนะนําในการแปรรูปสินค้าเกษตรเป็นเครื่องดื่ม เพื่อเพิ่มมูลค่าและยืดอายุผลิตภัณฑ์ มีบรรจุภัณฑ์ที่สวยงาม ถูกสุขลักษณะ
ในเบื้องต้นได้รับการสนับสนุนและร่วมมือช่วยเหลือเครื่องจักรบางชนิด ที่ใช้ในการแปรรูปผลิตภัณฑ์น้ําตาลสดจากต้นตาล เพื่อเพิ่มมูลค่าให้กับกลุ่มเกษตรกรที่ปลูกต้นตาล อันเป็นอัตลักษณ์ แห่งจังหวัดเพชรบุรี คือ "ต้นตาลโตนด" โดยจะเอาน้ําตาลสดจากต้นตาลโตนด นํามาเข้าสู่กระบวนการผลิตในรูปแบบสเตอริไลส์ บรรจุขวด พร้อมดื่ม เพื่อจําหน่ายให้กับ นักท่องเที่ยวและประชาชนโดยทั่วไป ในหมู่บ้าน creative industries Village ภายในเขตจังหวัดเพชรบุรี
รัฐบาลไทย-ข่าวทำเนียบรัฐบาล-รัฐบาล ทุ่ม 1,500 ล้านบาท สำหรับจัดซื้อ ยา เวชภัณฑ์ทางการแพทย์ สู้โควิด-19
วันศุกร์ที่ 27 มีนาคม 2563
รัฐบาล ทุ่ม 1,500 ล้านบาท สําหรับจัดซื้อ ยา เวชภัณฑ์ทางการแพทย์ สู้โควิด-19
ปลัดกระทรวงสาธารณสุข ให้องค์การเภสัชกรรมจัดซื้อยา เวชภัณฑ์ทางการแพทย์ จากงบกลาง 1,500 ล้านบาทที่รัฐบาลจัดสรร ส่งให้โรงพยาบาลทุกสังกัดและเอกชน ในการดูแลรักษาผู้ป่วยโรคติดเชื้อไวรัสโคโรนา 2019
ปลัดกระทรวงสาธารณสุข ให้องค์การเภสัชกรรมจัดซื้อยา เวชภัณฑ์ทางการแพทย์ จากงบกลาง 1,500 ล้านบาทที่รัฐบาลจัดสรร ส่งให้โรงพยาบาลทุกสังกัดและเอกชน ในการดูแลรักษาผู้ป่วยโรคติดเชื้อไวรัสโคโรนา 2019
บ่ายวันนี้ (27 มีนาคม 2563) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า พลเอกประยุทธ์ จันทร์โอชา นายกรัฐมนตรีได้สนับสนุนงบประมาณ 1,500 ล้านบาท ให้กระทรวงสาธารณสุข จัดหายาที่จําเป็น เวชภัณฑ์ทางการแพทย์ เพื่อรักษาผู้ป่วยโรคติดเชื้อไวรัสโคโรนา 2019 (COVID-19) โดยให้องค์การเภสัชกรรมจัดซื้อแบบรัฐต่อรัฐ อาทิ ยาฟาวิราเวียร์ (Favilavir) ซึ่งเป็นยามาตรฐานที่ใช้ในการรักษาผู้ป่วยที่มีอาการปอดอักเสบรุนแรง จํานวน 340,000 เม็ด รักษาได้ประมาณ 6,000 คน หน้ากาก N95 จํานวน 2 ล้านชิ้น ชุดPPE. จํานวน 2 ล้านชุด รวมถึงยาที่แพทย์กําหนดไว้ในแนวทางให้การรักษา เช่น ยาไฮดรอกซีคลอโรควิน (hydroxychloroquine) ยาต้านไวรัสเอดส์ดารุนาเวียร์ (Darunavir) ยาอะซิโธรมัยซิน(Azithromycin)
นายแพทย์สุขุมกล่าวต่อว่า การกระจายยาและเวชภัณฑ์ จะบริหารจัดการจัดสรรผ่านศูนย์ปฏิบัติการกระจายเวชภัณฑ์ในภาวะโควิด-19 ที่มีองค์การเภสัชกรรม (อภ.) สํานักงานคณะกรรมการอาหารและยา และหน่วยงานที่เกี่ยวข้อง รับผิดชอบจัดส่งให้โรงพยาบาลภาครัฐทุกสังกัด ทั้งกระทรวงสาธารณสุข มหาวิทยาลัย สภากาชาดไทย กรุงเทพมหานคร ตํารวจ ทหาร และโรงพยาบาลเอกชนที่ให้การรักษาผู้ป่วยโควิด-19 โดยเบิกจ่ายจากศูนย์ปฏิบัติการกระจายเวชภัณฑ์ฯ ไม่เสียค่าใช้จ่ายใดๆ ขอให้โรงพยาบาลแจ้งความต้องการที่ศูนย์ปฏิบัติการกระจายเวชภัณฑ์ ฯ เพื่อให้บุคลากรในโรงพยาบาลทุกแห่งมีอุปกรณ์ในการป้องกันตนเอง และยารักษาผู้ป่วยอย่างเพียงพอ
สําหรับหน้ากากอนามัย (Surgical Mask) จากการประสานกระทรวงพาณิชย์ได้รับการจัดสรรให้ระบบสาธารณสุขเพิ่มเป็น 1.5 ล้านชิ้นต่อวัน จากเดิม 1 ล้านชิ้นต่อวัน เพื่อให้เพียงพอสําหรับแพทย์ พยาบาล และบุคลากรที่ต้องสัมผัสใกล้ชิดผู้ป่วย เช่น พนักงานเปล แม่บ้าน รวมทั้งอาสาสมัครสาธารณสุขที่ต้องออกติดตามดูแลผู้กักกันตนเองที่บ้าน
“กระทรวงสาธารณสุข ได้ร่วมกับหน่วยงานที่เกี่ยวข้อง ติดตามกลุ่มเสี่ยงจากต่างประเทศ จากกทม.กลับต่างจังหวัด และผู้สัมผัสจากสถานที่เสี่ยง เพื่อป้องกันการแพร่กระจายโรค สิ่งสําคัญที่สุดในวันนี้คือขอให้ประชาชนไม่เดินทางออกจากพื้นที่ เว้นระยะห่างทางสังคม (Social Distancing) งดกิจกรรมรวมกลุ่ม สังสรรค์ ร่วมสู้โควิด-19 ไปด้วยกัน” นายแพทย์สุขุมกล่าว
******************************** 27 มีนาคม 2563
รัฐบาลไทย-ข่าวทำเนียบรัฐบาล-ขอเชิญผู้สนใจร่วมงานเปิดตัวสมุดภาพความเชื่อมโยงร่องรอยความเจริญของพระพุทธศาสนา ผ่านแผนที่วัฒนธรรมอาเซียนไทย-อินเดีย
วันพฤหัสบดีที่ 3 สิงหาคม 2560
ขอเชิญผู้สนใจร่วมงานเปิดตัวสมุดภาพความเชื่อมโยงร่องรอยความเจริญของพระพุทธศาสนา ผ่านแผนที่วัฒนธรรมอาเซียนไทย-อินเดีย
เปิดตัวสมุดภาพความเชื่อมโยงร่องรอยความเจริญของพระพุทธศาสนา ผ่านแผนที่วัฒนธรรมอาเซียนไทย-อินเดีย หรือ “India-Asean Archaeological Atlas from Satellite Data Connectivity of Regional Culture: Finite Routes & Infinite Values”
ขอเชิญผู้สนใจร่วมงานเปิดตัวสมุดภาพความเชื่อมโยงร่องรอยความเจริญของพระพุทธศาสนา ผ่านแผนที่วัฒนธรรมอาเซียนไทย-อินเดีย หรือ “India-Asean Archaeological Atlas from Satellite Data Connectivity of Regional Culture: Finite Routes & Infinite Values” ภายใต้โครงการแผนที่วัฒนธรรมอาเซียน เพื่อเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในโอกาสฉลองพระชนมายุ 5 รอบ 2 เมษายน 2558 ในวันพฤหัสบดีที่ 3 สิงหาคม 2560 เวลา 13:00 น. – 15.00 น. ณ ห้อง Board Room 2 ชั้น 3 ศูนย์การประชุมแห่งชาติสิริกิติ์ ทั้งนี้ ผู้เข้าร่วมงานจะได้รับหนังสือดังกล่าวฟรีพร้อมของที่ระลึกภายในงาน ติดต่อสอบถามเพิ่มเติมได้ที่ คุณปิยวรรณ 092-278-1951 จัดโดยสํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า กระทรวงวิทยาศาสตร์และเทคโนโลยี
รัฐบาลไทย-ข่าวทำเนียบรัฐบาล-ขับเคลื่อนโรงเรียนคุณธรรมและศาสตร์พระราชา ที่โรงเรียนเบญจมราชานุสรณ์ และสวนกุหลาบวิทยาลัย นนทบุรี
วันพฤหัสบดีที่ 3 สิงหาคม 2560
ขับเคลื่อนโรงเรียนคุณธรรมและศาสตร์พระราชา ที่โรงเรียนเบญจมราชานุสรณ์ และสวนกุหลาบวิทยาลัย นนทบุรี
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับผู้บริหาร คณาจารย์ และนักเรียนโรงเรียนเบญจมราชานุสรณ์ เรื่อง "โรงเรียนคุณธรรมสืบสานพระราชปณิธาน"
พร้อมทั้งบรรยายพิเศษเรื่อง "ศาสตร์พระราชากับพัฒนาการทางการศึกษา" แก่ผู้บริหาร คณาจารย์ และนักเรียนโรงเรียนสวนกุหลาบวิทยาลัย นนทบุรี
ม.ล.ปนัดดา ดิศกุลกล่าวว่า การมาพบปะในครั้งนี้ เพื่อใคร่ขอความร่วมมือครู อาจารย์ และลูกหลานนักเรียน ในเรื่องของการขับเคลื่อนโครงการ "โรงเรียนคุณธรรม" ให้ครอบคลุมทุกโรงเรียน รวมไปถึงสถาบันอุดมศึกษา เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9และยังเป็นการช่วยกันเสริมสร้างเกียรติยศ เกียรติภูมิ ให้กับโรงเรียนอีกด้วย
นอกจากนี้ ได้ขอความร่วมมือจากครู อาจารย์ ในการช่วยกันอบรม สั่งสอนศิษย์ ตามกรอบแนวคิดที่สําคัญของโรงเรียนคุณธรรม 5 ข้อได้แก่ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม ตลอดจนรักษาเอกลักษณ์ของชนชาติไทย ทั้งการไหว้ การวางตัวให้เหมาะสม และการอ่อนน้อมถ่อมตนและช่วยกันขยายผลในเรื่องของโรงเรียนคุณธรรมไปสู่โรงเรียนใกล้เคียง เพื่อเป็นการสืบสานพระราชปณิธานของในหลวงรัชกาลที่ 9
ในส่วนของ "ศาสตร์พระราชา"สมเด็จพระเจ้าอยู่หัวมหาวชิราลงกรณ บดินทรเทพยวรางกูร ในหลวงรัชกาลที่ 10 ทรงมีพระราชดํารัสแก่ประชาชนชาวไทย ตลอดจนลูกหลานเยาวชน ให้ช่วยกันสืบสานพระราชปณิธานและเดินตามรอยเบื้องพระยุคลบาทในหลวงรัชกาลที่ 9 ช่วยกันนําพาประเทศไปสู่ความร่มเย็นเป็นสุข โดยเฉพาะการสร้างให้ลูกหลานเยาวชนมีทัศนคติที่ดีต่อประเทศชาติ มีความรักต่อชาติบ้านเมือง และเป็นคนดีของสังคมสืบไป
อิทธิพล รุ่งก่อน, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
รัฐบาลไทย-ข่าวทำเนียบรัฐบาล-ปลัดฯ ยุติธรรม มอบรางวัลแก่นักกีฬาเทเบิลเทนนิสสำหรับเด็กและเยาวชน ประจำปี ๒๕๖๑
วันศุกร์ที่ 15 มิถุนายน 2561
ปลัดฯ ยุติธรรม มอบรางวัลแก่นักกีฬาเทเบิลเทนนิสสําหรับเด็กและเยาวชน ประจําปี ๒๕๖๑
ปลัดกระทรวงยุติธรรม มอบรางวัลแก่นักกีฬาเทเบิลเทนนิสสําหรับเด็กและเยาวชน ประจําปี ๒๕๖๑
เมื่อวันพฤหัสบดีที่ ๑๔ มิถุนายน ๒๕๖๑ เวลา ๑๕.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีปิดโครงการส่งเสริมและพัฒนาทักษะกีฬาเทเบิลเทนนิส สําหรับเด็กและเยาวชน
ประจําปี ๒๕๖๑ “DJOP Table-tennis for Change ๒๐๑๘” ซึ่งกรมพินิจและคุ้มครองเด็กและเยาวชน
จัดขึ้นเพื่อให้เด็กและเยาวชนในการดูแลของกรมพินิจและคุ้มครองเด็กและเยาวชนได้รับการส่งเสริมพัฒนา
ทักษะกีฬาเทเบิลเทนนิสอย่างถูกต้องและเหมาะสม เพิ่มขีดความสามารถให้แก่เด็กและเยาวชนที่มีทักษะพิเศษ
ทางด้านกีฬาเทเบิลเทนนิสให้สามารถผันตัวเองเป็นนักกีฬามืออาชีพได้ในอนาคต
ซึ่งกําหนดจัดขึ้นระหว่างวันที่ ๑๓ - ๑๔ มิถุนายน ๒๕๖๑
ณ แจ้งวัฒนะฮอลล์ เซ็นทรัลพลาซ่าแจ้งวัฒนะ อําเภอปากเกร็ด จังหวัดนนทบุรี
โอกาสนี้ ปลัดกระทรวงยุติธรรม กล่าวขอบคุณผู้ให้การสนับสนุนการจัดกิจกรรมดังกล่าว อาทิ
บริษัทกลุ่มเซ็นทรัล จํากัด (Central Group) สํานักงานโครงการส่วนพระองค์
พระเจ้าหลานเธอ พระองค์เจ้าพัชรกิติยาภา
สมาคมกีฬาเทเบิลเทนนิสแห่งประเทศไทย มูลนิธิ Right to Play
(ประเทศไทย สโมสรกีฬา BBG องค์การส่งเสริมกิจการโคนมแห่งประเทศไทย
บริษัท เบ็นซ์ ซีเค ดับเบิลยู จํากัด และประธานคณะกรรมการสงเคราะห์สําหรับศูนย์ฝึกและอบรมฯ บ้านมุทิตา เป็นต้น
นอกจากนี้ ได้ให้โอวาทแก่เด็กและเยาวชน ความสําคัญตอนหนึ่งว่า “กีฬาเทเบิลเทนนิส เป็นกีฬาที่
พระเจ้าหลานเธอ พระองค์เจ้าพัชรกิติยาภา ทรงให้ความสนพระทัย โดยมีพระดําริและประทานโครงการ
“ให้โอกาสสร้างคน Young Table-tennis way of Change” ให้แก่เด็กและเยาวชนผู้ด้อยโอกาส
ซึ่งเด็กและเยาวชนของกรมพินิจและคุ้มครองเด็กและเยาวชน ตั้งแต่ปีพ.ศ. ๒๕๕๘ เป็นต้นมา
และได้ขยายผลไปยังหน่วยงานในสังกัดกรมพินิจและคุ้มครองเด็กและเยาวชนอย่างทั่วถึง
จนนํามาสู่การจัดกิจกรรมการแข่งขัน “DJOP Table-tennis for Change ๒๐๑๘” ซึ่งจัดอย่างต่อเนื่องเป็นปีที่ ๓
พร้อมกันนี้ ปลัดกระทรวงยุติธรรม ยังกล่าวชื่นชมและแสดงความยินดีแก่เด็กและเยาวชนที่เข้าร่วมการแข่งขัน
และได้รับรางวัลในครั้งนี้ โดยขอให้นําประสบการณ์และความรู้ที่ได้จากการเข้าร่วมกิจกรรมการแข่งขันกีฬาฯ ดังกล่าว
ไปพัฒนาต่อยอดและนําไปสู่การพัฒนาเป็นนักกีฬาอาชีพในอนาคต”
สําหรับผลการแข่งขันกีฬาเทเบิลเทนนิสสําหรับเด็กและเยาวชนประจําปี ๒๕๖๑ มีผู้ได้รับรางวัล ดังนี้
๑. เด็กและเยาวชนจากศูนย์ฝึกและอบรมเด็กและเยาวชนหญิงบ้านปรานี ได้รับรางวัลชนะเลิศ
ประเภทหญิงเดี่ยวไม่จํากัดอายุ
๒. ศูนย์ฝึกและอบรมเด็กและเยาวชนชายบ้านมุทิตา ได้รับรางวัลชนะเลิศ ประเภทชายเดี่ยวอายุไม่เกิน ๑๗ ปี
๓. สถานพินิจและคุ้มครองเด็กและเยาวชนจังหวัดนครปฐม ได้รับรางวัลชนะเลิศ ประเภทชายเดี่ยว
อายุมากกว่า ๑๗ ปี
และ ๔. รางวัลประเภทผู้เล่นทรงคุณค่า ได้แก่ เด็กและเยาวชนจากสถานพินิจฯ จังหวัดนครปฐม
และเด็กและเยาวชนหญิงจากศูนย์ฝึกและอบรมฯ บ้านปรานี
รัฐบาลไทย-ข่าวทำเนียบรัฐบาล-ประชุมคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ครั้งที่ 9/2560
วันศุกร์ที่ 11 สิงหาคม 2560
ประชุมคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ครั้งที่ 9/2560
ดร.ชัยพฤกษ์ เสรีรักษ์ ปลัดกระทรวงศึกษาธิการ ร่วมประชุมคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ครั้งที่ 9/2560
โดยหม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานเมื่อวันพฤหัสบดีที่ 10 สิงหาคม 2560 ณ โรงแรมอินทรา รีเจนท์ โฮเทล กรุงเทพฯ
ที่ประชุมแจ้งให้ทราบเรื่องการแต่งตั้งคณะอนุกรรมการบริหารการเชิงยุทธศาสตร์และคณะอนุกรรมการการพัฒนาการศึกษา เพื่อช่วยเหลือการปฏิบัติงานของคณะกรรมการศึกษาธิการจังหวัดมหาสารคาม
เรื่องแนวปฏิบัติเกี่ยวกับการบริหารงานบุคคลของข้าราชการครูและบุคลากรทางการศึกษา ตลอดจนเรื่องการมอบอํานาจให้ผู้ว่าราชการจังหวัดและศึกษาธิการจังหวัดปฏิบัติหน้าที่ผู้อนุญาตตามกฎหมายว่าด้วยโรงเรียนเอกชน
หม่อมหลวงปนัดดา เปิดเผยว่า การประชุมเป็นนี้เป็นเรื่องการทํางานของคณะกรรมการศึกษาธิการจังหวัด ที่ต้องติดตามประเมินผลเป็นประจําทุกเดือน โดยวันนี้มีผู้ว่าราชการจังหวัดในฐานะประธาน กศจ.
เดินทางมาเข้าร่วมประชุมด้วยตนเองหลายจังหวัด และได้รายงานความก้าวหน้าการทํางานของคณะอนุกรรมการศึกษาธิการจังหวัด (อกศจ.)ทั้ง 3 ชุด ซึ่งต่างจากการทํางานช่วงแรกที่ใช้เวลาในการประชุมกับเรื่องบุคลากร อัตรากําลังและเจ้าหน้าที่เป็นส่วนใหญ่ แต่ช่วงที่ผ่านมานี้มีการให้ความสําคัญกับเรื่องการพัฒนาคุณภาพการศึกษา อุปกรณ์การเรียน อุปกรณ์กีฬาดีขึ้นอย่างมาก พร้อมกันนี้ได้ขอทราบเกี่ยวกับผลการตรวจราชการของสํานักนายกรัฐมนตรี กระทรวงศึกษาธิการและกระทรวงมหาดไทย ซึ่งทั้ง 3 หน่วยงานได้บูรณาการด้านการศึกษาร่วมกันอย่างเต็มที่ ทั้งนี้ผลการประชุมจะนําไปสู่การเพิ่มพูนสิ่งที่ยังขาดอยู่ และแก้ไขสิ่งที่ยังไม่ถูกต้อง ตลอดจนได้เน้นย้ําเกี่ยวกับพระราชดําริของสมเด็จพระเจ้าอยู่หัวมหาวชิราลงกรณ บดินทรเทพยวรางกูร ที่ทรงมีพระราชประสงค์ให้ลูกหลานเยาวชน ครู อาจารย์ ช่วยกันน้อมนําพระราชปรัชญา พระราชดํารัส คําสอน ของพระบาทสมเด็จพระปรมินทรมหาภูมิพลอดุลยเดช สู่การปฏิบัติปลูกฝังให้เยาวชนยึดมั่นในหลักคุณธรรมจริยธรรม เป็นนักการศึกษา และรักชาติบ้านเมือง
ปารัชญ์/สรุป
ธนภัทร/ภาพ
กลุ่มสารนิเทศ สอ.สป.
รัฐบาลไทย-ข่าวทำเนียบรัฐบาล-รองนายกรัฐมนตรี (พลเอก ธนะศักดิ์ ปฏิมาประกร) เป็นประธานพิธีเปิดงาน Lanna Expo 2017
วันเสาร์ที่ 24 มิถุนายน 2560
รองนายกรัฐมนตรี (พลเอก ธนะศักดิ์ ปฏิมาประกร) เป็นประธานพิธีเปิดงาน Lanna Expo 2017
วันศุกร์ที่ 23 มิถุนายน 2560 เวลา 16.00 ณ ศูนย์ประชุมและแสดงสินค้านานาชาติ เฉลิมพระเกียรติ 7 รอบ พระชนมพรรษา จ.เชียงใหม่ รองนายกรัฐมนตรี (พลเอก ธนะศักดิ์ ปฏิมาประกร) เป็นประธานพิธีเปิดงาน "Lanna Expo 2017"
Lanna Expo เป็นงานที่เกิดจากความร่วมมือและการรวมพลังของกลุ่มจังหวัดภาคเหนือตอนบน 1 ประกอบด้วย เชียงใหม่ แม่ฮ่องสอน ลําพูน ลําปาง ในการนําเสนอวิถีวัฒนธรรม เอกลักษณ์ ผ่านการพัฒนาสินค้าและบริการ การกระตุ้นเศรษฐกิจ เชื่อมโยงการค้าการลงทุน ตลอดจนพัฒนาเสริมสร้างศักยภาพไปสู่ตลาดนานาชาติ
ในโอกาสนี้ รองนายกรัฐมนตรีได้ชื่นชมถึงการจัดงานที่นําเอาหลักปรัชญาเศรษฐกิจพอเพียง ภายใต้แนวความคิด "ตามรอยพ่อ วิถีพอเพียง" มาปรับใช้ในการจัดงาน ซึ่งเป็นการสํานึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งทรงพระราชทานความช่วยเหลือแก่ประชาชนไทยตลอดมา
รัฐบาลไทย-ข่าวทำเนียบรัฐบาล-ทส.จัดพิธีขอบคุณและมอบประกาศนียบัตรในงาน ร้อยดวงใจ ร่วมใจลดโลกร้อน
วันจันทร์ที่ 23 กันยายน 2562
ทส.จัดพิธีขอบคุณและมอบประกาศนียบัตรในงาน ร้อยดวงใจ ร่วมใจลดโลกร้อน
ทส.จัดพิธีขอบคุณและมอบประกาศนียบัตรในงาน ร้อยดวงใจ ร่วมใจลดโลกร้อน
วันที่ 19 ก.ย. 62 กระทรวงทรัพยากรธรรมชาติและสิ่งแวดล้อม โดยองค์การบริหารจัดการก๊าซเรือนกระจก (อบก.) จัดพิธีขอบคุณและมอบประกาศนียบัตรในงาน ร้อยดวงใจ ร่วมใจลดโลกร้อน ประจําปี พ.ศ.2562 ภายใต้แนวคิด "ลดโลกร้อนวันนี้ เริ่มที่ตัวเรา" (It’s perfect time to start action) เพื่อหนุนให้ทุกภาคส่วนมีส่วนร่วมลดก๊าซเรือนกระจกอย่างต่อเนื่อง รวมถึงเชิดชูเกียรติผู้ประกอบการและภาคส่วนต่างๆ ที่เป็นตัวอย่างที่ดีในการบริหารจัดการและลดการปล่อยก๊าซเรือนกระจกภายในประเทศ โดยมีนายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธี พร้อมมอบโล่และประกาศนียบัตร แด่บุคคล ชุมชน องค์กร และผลิตภัณฑ์ลดโลกร้อนที่อบก.ให้การรับรองใช้เครื่องหมาย จํานวน 404 ราย คาดสามารถลดการปล่อยก๊าซเรือนกระจกลงได้ 3,419,849.29 ตันคาร์บอนไดออกไซด์เทียบเท่า ณ ห้องเมย์แฟร์แกรนด์บอลรูม โรงแรมเดอะเบอร์เคลีย์ ประตูน้ํา
นายธเนศพล ธนบุณยวัฒน์ กล่าวว่า ทส. ได้ตระหนักถึงความสําคัญของกลไกและมาตรการส่งเสริมการลดก๊าซเรือนกระจก และจะส่งเสริมสนับสนุนอย่างต่อเนื่อง เนื่องจากเป็นกระบวนการดําเนินงานที่มีความชัดเจน ช่วยให้ภาคส่วนต่างๆ ทั้งจากหน่วยงานรัฐ ภาคธุรกิจและอุตสาหกรรม ตลอดจนภาคประชาชนแสดงความรับผิดชอบต่อสังคมที่พิสูจน์ได้อย่างเป็นรูปธรรม ซึ่งเชื่อว่าหากภาคส่วนต่างๆ ร่วมใจกัน ก็จะเป็นกําลังสําคัญที่ช่วยให้ประเทศไทยสามารถลดก๊าซเรือนกระจกและขับเคลื่อนการพัฒนาประเทศไปสู่ระบบเศรษฐกิจและสังคมคาร์บอนต่ําอย่างยั่งยืน
นางประเสริฐสุข เพฑูรย์สิทธิชัย ผู้อํานวยการองค์การบริหารจัดการก๊าซเรือนกระจก (องค์การมหาชน) กล่าวว่า ผลกระทบจากการเปลี่ยนแปลงสภาพภูมิอากาศ เป็นปัญหาที่ประชากรโลกต้องเผชิญในทศวรรษนี้ ทุกภาคส่วนต้องเข้ามามีบทบาทในการลดและควบคุมปริมาณก๊าซเรือนกระจกที่ปล่อยจากกิจกรรมต่างๆ ในความรับผิดชอบของตนอย่างจริงจัง
ซึ่ง อบก. มีภารกิจในการสนับสนุนและส่งเสริมการบริหารจัดการก๊าซเรือนกระจกแก่ภาคส่วนต่างๆ ให้เกิดประโยชน์ต่อเศรษฐกิจ สังคม และสิ่งแวดล้อมของประเทศ นําไปสู่การลดก๊าซเรือนกระจกได้ตามเป้าหมายอย่างเป็นรูปธรรมมีประสิทธิภาพต่อไป
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 10 สิงหาคม 2563
วันจันทร์ที่ 10 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 10 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่ 10 สิงหาคม 2563
วันนี้ (10 สิงหาคม 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรีนายแพทย์ธนรักษ์ ผลิพัฒน์ รองอธิบดีกรมควบคุมโรค แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 9 ราย ทําให้มีผู้ป่วยกลับบ้านสะสม 3,160 ราย หรือคิดเป็นร้อยละ 94.3 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 133 ราย หรือร้อยละ 3.97 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,351 ราย
สถานการณ์ผู้ติดเชื้อของประเทศไทยในระยะหลังเป็นผู้เดินทางกลับจากต่างประเทศ ทุกคนได้เข้าสู่ระบบการเฝ้าระวังกักตัวในสถานที่รัฐกําหนด เพื่อป้องกันการแพร่เชื้อสู่คนในประเทศ อย่างไรก็ตาม การไม่มีรายงานผู้ติดเชื้อในประเทศไม่ได้หมายความว่าประเทศไทยจะไม่มีโอกาสพบผู้ติดเชื้อได้อีก เพราะเมื่อมีการผ่อนปรนมาตรการในระยะต่างๆ ย่อมทําให้เกิดความเสี่ยงสูงตามมา ดังนั้น สิ่งสําคัญที่จะช่วยลดโอกาสเสี่ยงในการแพร่ระบาดของเชื้อได้คือ ประชาชนต้องเข้มในมาตรการป้องกัน ด้วยการสวมหน้ากากอนามัย/หน้ากากผ้าทุกครั้งที่ออกนอกบ้านและตลอดเวลาขณะที่อยู่ในที่สาธารณะ ล้างมือบ่อยๆ ด้วยน้ําและสบู่หรือแอลกอฮอล์เจล กินร้อน ใช้ช้อนกลางส่วนตัว หลีกเลี่ยงการเข้าไปอยู่ในสถานที่แออัด โดยเฉพาะในสถานที่ปิดระบบถ่ายเทอากาศไม่ดี เช่นในห้องแอร์ เนื่องจากมีโอกาสในการติดเชื้อมากกว่าพื้นที่ที่มีอากาศถ่ายเท ที่โล่งแจ้งได้ถึง 19 เท่า
ส่วนองค์กรต่างๆ สามารถช่วยลดความเสี่ยงได้ เช่นการให้พนักงานทํางานที่บ้าน เหลื่อมเวลาทํางาน ซึ่งเป็นการช่วยลดจํานวนคนในพื้นที่สาธารณะ การคัดกรองก่อนเข้าพื้นที่ รวมถึงให้ผู้ป่วยที่มีอาการโรคระบบทางเดินหายใจ ไข้หวัด หยุดงานอยู่บ้าน เพื่อป้องกันการแพร่เชื้อ และเข้าสู่ระบบการรักษา
สําหรับภาครัฐได้ดําเนินการอย่างเข้มข้นในการเฝ้าระวัง ป้องกัน ควบคุมโรค โดยพยายามใช้มาตรการภาคบังคับให้น้อยที่สุดและเกิดผลกระทบต่อประชาชนน้อยที่สุด รวมถึงสนับสนุนการพัฒนาวิจัยวัคซีน เร่งจัดหาวัคซีนที่มีความปลอดภัยเพื่อนํามาใช้ป้องกันโรค คาดว่าจะได้เร็วที่สุดไม่น้อยกว่า 6 เดือน อย่างไรก็ตามวัคซีนไม่ได้ทําให้โรคหมดไปจากประเทศ เพียงช่วยลดการแพร่ระบาดใหญ่และความรุนแรงของโรค
“อย่าตั้งความหวังว่าประเทศไทยจะไม่มีผู้ติดเชื้อรายใหม่ หากเจอจะต้องจํากัดไม่ให้เกิดการแพร่ระบาดเป็นวงกว้าง ต้องเตรียมพร้อมเสมอตั้งแต่ระดับ ตนเอง ครอบครัว องค์กร ชุมชน ไม่ตื่นตระหนกในการรับมือกับปัญหา”นายแพทย์ธนรักษ์กล่าว
ขอให้ประชาชนติดตามข่าวสารสถานการณ์ของโรคโควิด 19 ที่ถูกต้อง เชื่อถือได้ เพื่อลดความตระหนก จากหน่วยงานภาครัฐ : ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) และกระทรวงสาธารณสุข และไม่ส่งต่อข่าวปลอมที่ไม่ทราบแหล่งที่มา หากมีข้อสงสัยสามารถสอบถามได้ที่สายด่วนกรมควบคุมโรค 1422
รัฐบาลไทย-ข่าวทำเนียบรัฐบาล-นายกรัฐมนตรี และภริยา พร้อมคณะรัฐมนตรีลงนามน้อมเกล้าถวายอาลัย
วันอังคารที่ 1 พฤศจิกายน 2559
นายกรัฐมนตรี และภริยา พร้อมคณะรัฐมนตรีลงนามน้อมเกล้าถวายอาลัย
นายกรัฐมนตรี และภริยา พร้อมคณะรัฐมนตรีลงนามน้อมเกล้าถวายอาลัย
เมื่อค่ําวานนี้ (14 ตุลาคม 2559) เวลา 21.45 น. พลเอก ประยุทธ์ จันทร์โอชา นายกรัฐมนตรี และ รศ.นราพร จันทร์โอชา ภริยา พร้อมด้วยคณะรัฐมนตรี ได้เดินทางมายังห้องสีเหลือง ตึกสันติไมตรี ทําเนียบรัฐบาล เพื่อลงนามน้อมเกล้าถวายอาลัย แด่พระบาทสมเด็จพระเจ้าอยู่หัวในพระบรมโกศ
**********
รัฐบาลไทย-ข่าวทำเนียบรัฐบาล-รมว.มท. เป็นประธานพิธีปิดการศึกษาอบรมหลักสูตรนายอำเภอรุ่นที่ 75 และรุ่นที่ 76 เน้นย้ำ
วันจันทร์ที่ 24 กันยายน 2561
รมว.มท. เป็นประธานพิธีปิดการศึกษาอบรมหลักสูตรนายอําเภอรุ่นที่ 75 และรุ่นที่ 76 เน้นย้ํา
รมว.มท. เป็นประธานพิธีปิดการศึกษาอบรมหลักสูตรนายอําเภอรุ่นที่ 75 และรุ่นที่ 76 เน้นย้ํา "นายอําเภอต้องมีคุณธรรม ความประพฤติตนเป็นที่น่าเชื่อถือศรัทธาต่อสาธารณชน"
วันนี้ (21 ก.ย. 61) เวลา 10.00 น. ที่ห้องประชุมบัวหลวง ชั้น 10 สํานักบริหารการทะเบียน กรมการปกครอง อ.ลําลูกกา จ.ปทุมธานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีปิดการศึกษาอบรมหลักสูตรนายอําเภอรุ่นที่ 75 และรุ่นที่ 76 โดยมี ร้อยตํารวจโท อาทิตย์ บุญญะโสภัต อธิบดีกรมการปกครอง ผู้บริหารระดับสูงของกระทรวงมหาดไทย ผู้บริหารกรมการปกครอง และนักศึกษาหลักสูตรนายอําเภอรุ่นที่ 75 และรุ่นที่ 76 รวมจํานวน 200 คน เข้าร่วมพิธี
พลเอก อนุพงษ์ กล่าวให้โอวาทแก่นักศึกษาหลักสูตรนายอําเภอรุ่นที่ 75 และรุ่นที่ 76 ตอนหนึ่งว่า ขอให้ตระหนักว่างานในหน้าที่ของนายอําเภอ มีขอบเขตความรับผิดชอบกว้างขวาง ทั้งที่เป็นภารกิจของกรมการปกครองโดยตรง งานของส่วนราชการอื่น และงานตามนโยบายของรัฐบาล ซึ่งนายอําเภอต้องกํากับดูแลการปฏิบัติงานในพื้นที่ให้บังเกิดผลอย่างเป็นรูปธรรม นายอําเภอจึงเป็นบุคลากรที่มีความสําคัญที่สุดต่อผลสัมฤทธิ์ของการปฏิบัติราชการเพื่อพี่น้องประชาชน ทั้งในแง่ของการบําบัดทุกข์ บํารุงสุข การให้บริการ การเสริมสร้างคุณภาพชีวิตที่ดี ตลอดจนการรักษาความสงบเรียบร้อยควบคู่กับการอํานวยความเป็นธรรม
พลเอก อนุพงษ์ กล่าวเพิ่มเติมว่า นายอําเภอต้องพร้อมทั้งความรู้ ความสามารถ มีความเป็นผู้นําและนักบริหาร รวมทั้งมีคุณธรรม ความประพฤติส่วนตนเป็นที่น่าเชื่อถือศรัทธาต่อสาธารณชน เพื่อเป็นแบบอย่างให้กับพี่น้องประชาชนและสังคม และเป็นที่พึ่งของพี่น้องประชาชนในการ "บําบัดทุกข์ บํารุงสุข" ในทุกพื้นที่ของประเทศไทย